<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2012-000070">O-000070/2012</QREF></TI-INTRO><TI-DEST>a <INST TYPE="CS">Tanács</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="96882">Elisabeth Köstinger</PERSON>, <PERSON ID="96787">Herbert Dorfmann</PERSON>, <PERSON ID="28228">Albert Deß</PERSON><BRK/>a(z) <GRPOL GRPOLID="2948">PPE</GRPOL> képviselőcsoport nevében</TI-AUTHOR><TI-AUTHOR><PERSON ID="28311">Luis Manuel Capoulas Santos</PERSON>, <PERSON ID="96891">Paolo De Castro</PERSON><BRK/>a(z) <GRPOL GRPOLID="2949">S&amp;D</GRPOL> képviselőcsoport nevében</TI-AUTHOR><TI-AUTHOR><PERSON ID="1318">James Nicholson</PERSON><BRK/>a(z) <GRPOL GRPOLID="2969">ECR</GRPOL> képviselőcsoport nevében</TI-AUTHOR><TI-AUTHOR><PERSON ID="96959">George Lyon</PERSON>, <PERSON ID="4270">Marit Paulsen</PERSON>, <PERSON ID="28114">Liam Aylward</PERSON>, <PERSON ID="96875">Britta Reimers</PERSON>, <PERSON ID="28116">Marian Harkin</PERSON>, <PERSON ID="97131">Giommaria Uggias</PERSON><BRK/>a(z) <GRPOL GRPOLID="1119">ALDE</GRPOL> képviselőcsoport nevében</TI-AUTHOR></TI><OBJECT OBJID="OBJ000070">Tárgy: A kedvezőtlen helyzetű térségek kijelölése a KAP reformja keretében</OBJECT><CONTENT><PARA>A „Cél a hátrányos természeti adottságokkal rendelkező területeken gazdálkodó termelőknek nyújtott támogatás hatékonyabb elosztása” című, 2009. áprilisi közleményében az Európai Bizottság közölte, hogy egy szakértői csoport a Közös Kutatóközpont koordinációja mellett meghatározott nyolc, talajjal és éghajlattal kapcsolatos kritériumot, melyek alapján kijelölhetők a mezőgazdasági termelés szempontjából súlyosan hátrányos helyzetű területek. Mindazonáltal a Bizottság megállapította, hogy e biofizikai kritériumok alkalmazása pontos hatásának teljes körű felmérése érdekében szükség van a tagállamok együttműködésére kellően részletes, talajra és éghajlatra vonatkozó adatok alapján végzett szimulációs gyakorlatok keretében. A tagállamokat arra kérték, hogy a közlemény elfogadásától számított hat hónapon belül e szimulációk keretében készítsenek térképeket a kedvezőtlen helyzetű területeknek juttatott kifizetésekre jogosult térségekről. </PARA><PARA>A közleményre reagálva 2010. május 5-i állásfoglalásában (<ANCHOR ID="1" FAMILY="TA" TYPE="P7-TA" YEAR="2010" NUMBER="0132">P7_TA(2010)0132</ANCHOR>) a Parlament megállapította, hogy „a Bizottság által kiválasztott alapvető területi egységekkel és a javasolt kritériumokkal és határértékekkel kapcsolatban csak akkor lehet végső véleményt alkotni, ha a tagállamok által készített részletes térképek már rendelkezésre állnak”. </PARA><PARA>Tudná-e a Tanács tájékoztatni a Parlamentet a részletes térképek készültségi fokáról? Mivel kulcsfontosságú, hogy a jogalkotói hatalom mindkét ága rendelkezzen ugyanazokkal, a KAP reformja keretében hozott szakpolitikai döntések szempontjából alapvető információkkal, meg tudná-e mondani a Tanács, hogy a tagállamok mikor kívánják a térképeket a Parlament rendelkezésére bocsátani?</PARA></CONTENT></QUEST>