<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2007-0067">O-0067/07</QREF></TI-INTRO><TI-RULES-EP>Az Eljárási Szabályzat 108. cikke alapján</TI-RULES-EP><TI-AUTHOR>előterjesztette: <PERSON ID="28311">Luis Manuel Capoulas Santos</PERSON> a(z) <GRPOL GRPOLID="1103">PSE</GRPOL> képviselőcsoportja nevében</TI-AUTHOR><TI-DEST>a Bizottsághoz</TI-DEST></TI><OBJECT OBJID="OBJ0067">Tárgy: A fogyasztók védelme és az áremelések</OBJECT><CONTENT><PARA>A mezőgazdasági alapanyagok költségeinek emelkedésével összefüggő fogyasztói árnövekedés legutóbbi példái olyan intézkedések meghozatalára kényszerítették a Bizottságot, mint a területpihentetés felfüggesztése a gabonák esetében, vagy a sürgősségi megoldások keresése a többi ágazat – például a tejipar – részére, melyeket hátrányosan érint a takarmány-előállításra szánt nyersanyagok árának emelkedése.   </PARA><PARA>Az európai termelésre kifejtett káros hatásán túl ez a helyzet erőteljesen és közvetlenül érinti a fogyasztókat és az európai családok pénztárcáját.</PARA><PARA>Az Európai Parlament üdvözli az olyan intézkedéseket, mint a területpihentetés felfüggesztése, és örömmel fogadja a Bizottságnak a strasbourgi plenáris ülés előtt tett bejelentését, amely szerint az említett intézkedést szükség esetén kampány révén is meghosszabbítja, ugyanakkor aggodalmának ad hangot az áremelkedések miatt kialakult jelenlegi helyzettel kapcsolatban, amely új sürgősségi intézkedéseket tesz szükségessé, és amellyel az európai uniós intézményeknek komolyabban kellene foglalkozniuk, és nem csupán az „egészségügyi vizsgálat” keretében.  </PARA><PARA>Pontosan milyen lépéseket kíván tenni a Bizottság az érintett ágazatok vonatkozásában a fent említett helyzet kezelésére?</PARA><PARA>Tervez-e a Bizottság konkrét intézkedéseket a fogyasztók védelme és a háztartások megtakarításainak megóvása érdekében?</PARA><PARA>Nem gondolja-e úgy a Bizottság, hogy az áremelkedések különböző esetei az egyes helyzetekre (gabona, tej stb.) adott konkrét intézkedések meghozatalán túl alaposabb elemzést is szükségessé tesznek?</PARA></CONTENT></QUEST>