<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2012-000058">O-000058/2012</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="99416">Nikolaos Salavrakos</PERSON>, <PERSON ID="21817">Mario Borghezio</PERSON>, <PERSON ID="96994">Fiorello Provera</PERSON>, <PERSON ID="97196">Oreste Rossi</PERSON>, <PERSON ID="97198">Mara Bizzotto</PERSON>, <PERSON ID="96654">Jaroslav Paška</PERSON><BRK/>a(z) <GRPOL GRPOLID="2960">EFD</GRPOL> képviselőcsoport nevében</TI-AUTHOR></TI><OBJECT OBJID="OBJ000058">Tárgy: A migránsok helyzete Görögországban</OBJECT><CONTENT><PARA>A Görögország és Törökország közötti szárazföldi határon rendkívül nagy számú illegális migráns kel át; 2010-ben az Európai Unióba irányuló illegális határátlépések 90%-a itt történt. A RABIT görög–török határon való 2010-es ideiglenes bevetése nyomán kezdetben csökkent az illegális határátlépések száma. A Frontex szerint azonban a Görögországba irányuló illegális migráció 2011 második felében gyors növekedésnek indult, és napi 350 határátlépést regisztráltak. Ez elsősorban az arab tavaszra, valamint arra vezethető vissza, hogy Törökország vízummentességet vezetett be a környező országokkal szemben. Ezt megelőzően Törökország nem tett megfelelő lépéseket annak érdekében, hogy megvédje külső határait az illegális és a szabálytalan bevándorlással, illetve a szervezett bűnözői hálózatok általi emberkereskedelemmel és embercsempészettel szemben; emellett az ország nem tesz eleget a visszafogadási megállapodásoknak. A fennálló helyzet veszélyezteti az Unió biztonságát.</PARA><PARA>Görögország 2010-ben nemzeti migrációkezelési cselekvési tervet fogadott el, amely bizonyos mértékben pozitív eredményeket hozott. 2011-ben új szolgálatok jöttek létre, amelyek feladata a menedékkérelmek kezelése és az újonnan érkező kérelmezők fogadása.</PARA><PARA>Az ENSZ Menekültügyi Főbiztossága szerint a Dublin II. rendelet nem gondoskodik azokról a megfelelő mechanizmusokról, amelyek biztosítanák a felelősség méltányos megosztását. Emellett az ENSZ Menekültügyi Főbiztossága úgy véli, az illegális határátlépések aránytalan felelősséget rónak egyes tagállamokra, különösen az EU külső határain fekvőkre. Következésképpen a migrációs áramlások kezeléséhez jelentős forrásokra és képességekre van szükség, miközben Görögország nehéz pénzügyi helyzettel néz szembe.</PARA><PARA>1.  Milyen intézkedéseket kíván elfogadni a Bizottság az uniós pénzeszközök görög hatóságok általi felhasználásának elősegítése és az e területen történő technikai segítségnyújtás érdekében, hogy az Unió egészére kiterjedő megoldás szülessen a migrációs áramlások kezelésére?</PARA><PARA>2.  Szándékozik-e a Bizottság javasolni a Dublin II. rendelet felülvizsgálatát egy olyan méltányos és hatékony rendszer bevezetése érdekében, amely teljes mértékben biztosítaná a menedékkérők emberi jogait az Európai Unióban?</PARA><PARA>3.  Milyen intézkedéseket tudna tenni a Bizottság annak érdekében, hogy ösztönözze Törökországot a visszafogadási megállapodásoknak való megfelelésre, illetve a török hatóságokat az emberkereskedelem és a szervezett bűnözés elleni hatékony fellépésre?</PARA></CONTENT></QUEST>