<QUEST><TI><TI-INTRO>SZÓBELI VÁLASZT IGÉNYLŐ KÉRDÉS <QREF QID="H-2010-0254">H-0254/10</QREF></TI-INTRO><TI-SESSION>A 2010-as év júniusi üléshetének kérdések órájára</TI-SESSION><TI-RULES-EP>Az Eljárási Szabályzat 116. cikke alapján</TI-RULES-EP><TI-AUTHOR>előterjesztette: <PERSON ID="96818">Salvatore Iacolino</PERSON></TI-AUTHOR><TI-DEST>a <INST TYPE="CS">Bizottsághoz</INST></TI-DEST></TI><OBJECT OBJID="OBJ0254">Tárgy: Az együttes drog- és alkoholfogyasztás kezelésére létrehozott egészségügyi szolgáltatások</OBJECT><CONTENT><PARA>A lisszaboni Kábítószer és Kábítószer-függőség Európai Megfigyelőközpontjának becslései szerint 2008-ban 22,5 millióan használtak Európában kanabiszt, 2 millióan fogyasztottak amfetaminokat vagy ecstasyt és 4 millióan kokaint. A 15 és 39 év közötti elhalálozott európai állampolgárok mintegy 4%-a esetén a halál oka heroin-túladagoláshoz köthető. Ráadásul napjainkban a kábítószer-fogyasztást leginkább az jellemzi, hogy a drogokkal együtt még más pszichoaktív szereket vagy alkoholt is fogyasztanak. Ezért tudna-e a Bizottság felvilágosítást adni arról, hogy milyen közös irányvonalakat kíván meghatározni annak érdekében, hogy a tagállamok megfelelő egészségügyi szolgáltatásokat tudjanak nyújtani az alkohol és kábítószer együttes fogyasztásának kezelésére?</PARA><PARA>Ezenfelül miként kívánja a Bizottság koordinálni az illetékes szakbizottságok tevékenységét egyfelől a kábítószer-függőség megelőzésére és kezelésére vonatkozó egészségügyi szempontok, másfelől a nemzetközi bűnszervezetek által irányított kábítószer-kereskedelem elleni fellépés tekintetében?</PARA></CONTENT></QUEST>