<QUEST><TI><TI-INTRO>SZÓBELI VÁLASZT IGÉNYLŐ KÉRDÉS <QREF QID="H-2010-0227">H-0227/10</QREF></TI-INTRO><TI-SESSION>A 2010-as év májusi üléshetének kérdések órájára</TI-SESSION><TI-RULES-EP>Az Eljárási Szabályzat 116. cikke alapján</TI-RULES-EP><TI-AUTHOR>előterjesztette: <PERSON ID="28584">Georgios Toussas</PERSON></TI-AUTHOR><TI-DEST>a <INST TYPE="CS">Bizottsághoz</INST></TI-DEST></TI><OBJECT OBJID="OBJ0227">Tárgy: A kabotázsra vonatkozó megszorítások megszüntetése és ennek hatása a személyhajók személyzetére</OBJECT><CONTENT><PARA>A szolgáltatásnyújtás szabadsága elvének a tagállamokon belüli tengeri fuvarozásra (tengeri kabotázs) történő alkalmazásáról szóló 3577/92/EGK<FNREF/> tanácsi rendelet végrehajtása, amely a teljes piaci dereguláció elérése érdekében megszüntette a kabotázsra vonatkozó megszorításokat, komoly következményekkel jár a hajók személyzetére és a turizmusból élő kis- és középvállalkozásokra Görögországban. Az EU, valamint a PASOK- és az ND-kormány érvei, miszerint a szabad verseny a munkavállalók előnyére válna, hamisnak bizonyultak. A hajótulajdonosok jelentősen megemelték a vitel- és fuvardíjakat, míg az államtól kapott támogatásaik az elmúlt hét év során (2003–2010) tízszeresükre nőttek. A hajózási konzorciumok több ezer embert bocsátottak el, őket külföldi munkavállalókkal helyettesítették, akik a munkakörülmények tekintetében nem rendelkeznek jogokkal, illetve jogosultságaikat nem rögzíti kollektív szerződés. A PASOK-kormány és az EU most bejelentette a kabotázsra vonatkozó megszorítások teljes megszüntetését az összes tengerjáró hajóra vonatkozóan is, aminek még súlyosabb hatása lesz majd az ágazat munkavállalóira. Például a máltai lobogó alatt futó Zenith tengerjáró hajó 27 különböző országból, főleg harmadik országokból jövő 613 dolgozójának nincs biztosítása, nincsenek jogaik a fizetésükkel és munkakörülményeikkel kapcsolatosan, és kollektív szerződést sem kötöttek velük, ugyanakkor Görögországban és más EU-országokban ezrek vannak munka nélkül.</PARA><PARA>Tudatában van-e a Bizottság annak, hogy a kabotázsra vonatkozó megszorítások megszüntetése a tengerjáró hajókra vonatkozóan elsősorban a hajózási konzorciumoknak kedvez, nem pedig az általuk foglalkoztatottaknak?</PARA><FN FNID="FN1">  HL L 364., 1992.12.12., 7. o.</FN></CONTENT></QUEST>