<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2011-000139">O-000139/2011</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="28153">Britta Thomsen</PERSON>, <PERSON ID="29579">Marc Tarabella</PERSON>, <PERSON ID="4532">Michael Cashman</PERSON>, <PERSON ID="96952">Sylvie Guillaume</PERSON><BRK/>a(z) <GRPOL GRPOLID="2949">S&amp;D</GRPOL> képviselőcsoport nevében</TI-AUTHOR><TI-AUTHOR><PERSON ID="28134">Eva-Britt Svensson</PERSON><BRK/>a(z) <GRPOL GRPOLID="2950">GUE/NGL</GRPOL> képviselőcsoport nevében</TI-AUTHOR><TI-AUTHOR><PERSON ID="96726">Marije Cornelissen</PERSON>, <PERSON ID="28409">Raül Romeva i Rueda</PERSON><BRK/>a(z) <GRPOL GRPOLID="1107">Verts/ALE</GRPOL> képviselőcsoport nevében</TI-AUTHOR></TI><OBJECT OBJID="OBJ000139">Tárgy: EU által finanszírozott abortuszellenes kampány Magyarországon</OBJECT><CONTENT><PARA>2011. április 18-én Magyarország új alkotmányt fogadott el, amely az emberi életet a fogantatás pillanatától kezdve védi, megtéve az első lépést afelé, hogy megkérdőjelezzék a nők abortuszhoz való jogát Magyarországon. A jelenlegi abortusztörvény az abortuszt a terhesség 12. hetéig engedélyezi. Habár a kormánypárt többször kijelentette, hogy nem szándékozik abortusztilalmat bevezetni, nem kormányzati szervezetek, mint például a magyar Társaság a Szabadságjogokért, azt mondják, hogy az új alkotmány megnyitja az utat a törvény jövőbeli megváltoztatásához.</PARA><PARA>A kormány a közelmúltban még egy lépéssel tovább ment, amikor elindította az „Egyensúly a családban + egyensúly a munkában = egyensúly a világban” című országos kampányt. A kampány egyik plakátján egy magzat látható, a következő szavakkal: „Azt is megértem, ha nem vagy kész rám, de inkább adj örökbe, HADD ÉLJEK!”. A plakát hozzáteszi: „Magyarországon évente több ezer gyerek esik áldozatul az abortusznak”.</PARA><PARA>Az Európai Unió zászlaja és a társadalmi integrációt célzó EU PROGRESS programra való utalás is látható a plakáton. A magyar kormány hivatalos nyilatkozatban is közzétette, hogy a figyelemfelkeltést célzó kampány a PROGRESS anyagi támogatásával valósul meg. Ily módon a kampány hivatalosan is összekapcsolódik az Európai Unióval, azt az érzést keltve a polgárokban, hogy az Unió támogatja az abortuszellenes mozgalmakat.</PARA><PARA>Tudatában van-e a Bizottság annak, hogy a PROGRESS alapot abortuszellenes kampány finanszírozására használják? Ha igen, meg tudja-e mondani a Bizottság, hogy milyen címen adják a támogatást és miért döntöttek a támogatás odaítéléséről? Tesz-e lépéseket a Bizottság a PROGRESS alapok ilyen jellegű felhasználásának jövőbeli megakadályozására?</PARA></CONTENT></QUEST>