<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2005-0040">O-0040/05</QREF></TI-INTRO><TI-RULES-EP>Az Eljárási Szabályzat 108. cikke alapján</TI-RULES-EP><TI-AUTHOR>előterjesztette: <PERSON ID="31123">Pedro Guerreiro</PERSON>, <PERSON ID="28511">Bairbre de Brún</PERSON> és <PERSON ID="28514">Kyriacos Triantaphyllides</PERSON> a(z) <GRPOL GRPOLID="1106">GUE/NGL</GRPOL> képviselőcsoportja nevében</TI-AUTHOR><TI-DEST>a Bizottsághoz</TI-DEST></TI><OBJECT OBJID="OBJ0040">Tárgy: Regionális politikai kihívások a 2007-2013 közötti időszakra szóló pénzügyi kerettel összefüggésben</OBJECT><CONTENT><PARA>A Közösség regionális politikája a gazdasági és társadalmi kohézió előmozdításának kulcsfontosságú eszköze, mivel lehetővé teszi, hogy az EU intézkedéseket tegyen a regionális különbségek csökkentésének, a valódi összetartáshoz való hozzájárulásnak, illetve a növekedés és a foglalkoztatás ösztönzésének elősegítésére, valamint hogy újra felossza és kiegyenlítse a kevésbé fejlett országok és régiók számára a belső piaccal járó költségeket.</PARA><PARA>A következetes és megfelelően finanszírozott közösségi regionális politika nélkülözhetetlen, ha az EU meg akar birkózni az egymás követő bővítésekkel és biztosítani akarja a gazdasági, társadalmi és területi kohéziót. A gazdagabb tagállamoknak kétségtelenül jelentős gazdasági előnyei származnak a bővítésből, míg a bővítés költségei a „kohéziós országoknak” nevezett tagállamokat, különösen Portugáliát és Görögországot érintik a leginkább makroökonómiai szinten, valamint – a költségvetési megszorítások és a „statisztikai hatás” részeként – a strukturális alapok esetleges csökkenésének veszélye révén.</PARA><PARA>A bővítés tükrében elegendőnek tartja-e a Bizottság a hatékony kohéziós politika biztosításához a 2007–2013 közötti időszakra szóló pénzügyi keretre irányuló javaslatában a regionális politikára előirányzott forrásokat?</PARA><PARA>Milyen intézkedéseket szándékozik tenni a Bizottság a bővítés által leginkább érintett „kohéziós országok” támogatására? Létre kíván-e hozni különprogramokat gazdaságaik fejlesztésének és modernizálásának elősegítése érdekében a kibővített EU-ra való tekintettel, ahogy az a múltban is történt?</PARA><PARA>Készen áll-e a Bizottság arra, hogy fenntartsa a „statisztikai hatás” miatt nyújtott teljes kompenzáció elvét vagy garantálja, hogy a „statisztikai hatás” által érintett régiók megkapják azt a támogatást, amelyben akkor részesülnének, ha a támogathatóságot a 15 tagú EU alapján számítanák ki, hogy egyik régió se érezze magát hátrányos helyzetben a bővítés miatt?</PARA></CONTENT></QUEST>