<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2011-000125">O-000125/2011</QREF></TI-INTRO><TI-DEST>a <INST TYPE="CS">Tanács</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="2054">Heidi Hautala</PERSON>, <PERSON ID="4385">Hélène Flautre</PERSON>, <PERSON ID="96815">Judith Sargentini</PERSON><BRK/>a(z) <GRPOL GRPOLID="1107">Verts/ALE</GRPOL> képviselőcsoport nevében</TI-AUTHOR></TI><OBJECT OBJID="OBJ000125">Tárgy: Visszafogadási megállapodások</OBJECT><CONTENT><PARA>A Tanács a Stockholmi Programban felkérte a Bizottságot, hogy tegyen közzé értékelést az uniós visszafogadási megállapodásokról és a folyamatban lévő tárgyalásokról A Bizottság február 23-án tette közzé az uniós visszafogadási megállapodások értékeléséről és az azokra vonatkozó jövőbeli stratégiáról szóló közleményét. A közleményről szóló tanácsi következtetések elfogadására a Tanács júniusban tartandó ülésén kerül sor.</PARA><PARA>Főként a civil társadalom, az emberi jogokkal foglalkozó szakemberek és az Európai Parlament azért bírálta a visszafogadási megállapodásokat, mert azok a visszafogadott személyek emberi jogait nem tartják tiszteletben. A nemzetközi emberi jogi törvények alappillérét képezi a visszaküldés tilalmának elve, amelyet tiszteletben kell tartani. Ezt a szabályt azonban az uniós tagállamok a 2001. szeptember 11-i merényletet követő években nem tartották teljes mértékben tiszteletben. Ahogy arra a Bizottság is rámutatott, a visszafogadásokról nem állnak rendelkezésre átfogó adatok, és nincs olyan mechanizmus, amely ellenőrizné, mi történik ezekkel az emberekkel visszafogadásukat követően. </PARA><PARA>Úgy tűnik, hogy az uniós visszafogadási politika hiányosságainak kiküszöbölése érdekében szükség van annak teljes körű felülvizsgálatára. </PARA><PARA>– Ismertetni kíván-e a Tanács júniusban egy felülvizsgált visszafogadási politikát?</PARA><PARA>– Követni fogja-e a Tanács a visszafogadási megállapodásokban szereplő emberi jogi garanciák megerősítését célzó 10–15. számú bizottsági ajánlásokat, főként a visszafogadott személyek helyzetének ellenőrzése és az alapjogok megsértése esetén a felfüggesztési záradék vonatkozásában?</PARA><PARA>– A visszafogadási megállapodások végrehajtásáról szóló értékelés jól használható alapjának biztosítása érdekében a Tanács több statisztika és adat gyűjtését fogja-e megkövetelni, főként a visszafogadottak menedékjog iránti kérelmével kapcsolatos eljárásról?</PARA><PARA>– Biztosítani fogja-e a Tanács a visszafogadási politika átláthatóságát, valamint a kétoldalú végrehajtási jegyzőkönyvekhez történő nyilvános hozzáférést?</PARA><PARA>– Hogyan viszonyul majd a Tanács a Bizottság egyéb ajánlásaihoz, különösen a harmadik országbeli állampolgárokra vonatkozó záradékok iránti konkrét igény értékeléséről szólóhoz?</PARA></CONTENT></QUEST>