<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2009-0097">O-0097/09</QREF></TI-INTRO><TI-RULES-EP>Az Eljárási Szabályzat 115. cikke alapján</TI-RULES-EP><TI-AUTHOR>előterjesztette: <PERSON ID="28134">Eva-Britt Svensson</PERSON> a(z) <COMMITTEE COMMID="2877">Nőjogi és Esélyegyenlőségi Bizottság</COMMITTEE> nevében</TI-AUTHOR><TI-DEST>a Bizottsághoz</TI-DEST></TI><OBJECT OBJID="OBJ0097">Tárgy: A nők elleni erőszak felszámolásának nemzetközi napja</OBJECT><CONTENT><PARA>A nők elleni erőszak felszámolásának nemzetközi napját létrehozó ENSZ-határozat 10. évfordulójáról való megemlékezés összefüggésében fokozni kell és előre kell mozdítani az EU fellépéseit e téren. A nők elleni erőszak Európa-szerte alapvető és általánosan elterjedt problémát jelent. A nők élete, valamint a társadalmi, gazdasági és politikai életben való részvételük az őket különböző formában folytonosan érő erőszak miatt korlátozott. A nők elleni erőszak nem csak közegészségügyi probléma, hanem a nők és férfiak közötti egyenlőtlenség kérdése is, amely területen az EU-nak joga van fellépéseket kidolgozni. Jelenleg a Daphne program keretében állnak rendelkezésre források korlátozott mértékben a nők elleni erőszakkal szembeni kezdeményezések céljaira. Ugyanakkor ez az eszköz messze nem elégséges. Akkor, amikor az EU a polgárok védelmének, az igazságszolgáltatáshoz való hozzáférésnek és az állampolgári jogok előmozdításának fontosságát hangsúlyozó ún. „Stockholmi Program” decemberi elfogadásával fokozza az együttműködést a szabadság, a biztonság és a jogérvényesülés térsége kialakításának területén, a nők elleni erőszak problémájának kezelését célzó EU-fellépések intenzívebbé tételének a fenti stratégiák szerves részét kell képeznie. </PARA><PARA>1. Milyen lépéseket terveznek a tagállamok támogatására és ösztönzésére a nők elleni erőszak problémájának kezelésére irányuló nemzeti cselekvési terveik kidolgozásában? </PARA><PARA>2. Tervezi-e a Bizottság iránymutatási javaslatok benyújtását a Tanácsnak egy koherensebb, a nők elleni erőszak problémájának kezelésére irányuló EU-politikára vonatkozólag?</PARA><PARA>3. Mit gondol a Bizottság egy magas szintű konferencia különböző politikai szervek, a civil társadalom, szociális és intézményi szervezetek képviselőinek részvételével történő megszervezésének lehetőségéről, amelynek a célja az lenne, hogy hozzájáruljon a nők elleni erőszak problémájával foglalkozó koherensebb politikák kidolgozásához? </PARA><PARA>4. Mikor szándékozik a Bizottság megszervezni a nők elleni erőszak elleni küzdelem európai évét, amint azt az EP 1997 óta több alkalommal kérte?</PARA></CONTENT></QUEST>