<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2011-000098">O-000098/2011</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="4385">Hélène Flautre</PERSON>, <PERSON ID="96815">Judith Sargentini</PERSON>, <PERSON ID="4531">Jean Lambert</PERSON>, <PERSON ID="96734">Franziska Keller</PERSON>, <PERSON ID="28409">Raül Romeva i Rueda</PERSON><BRK/>a(z) <GRPOL GRPOLID="1107">Verts/ALE</GRPOL> képviselőcsoport nevében</TI-AUTHOR></TI><OBJECT OBJID="OBJ000098">Tárgy: Az Észak-Afrikából és a dél-mediterrán térségből érkező migrációs áramlásokra való válaszadás</OBJECT><CONTENT><PARA>Az olasz kormány a napokban hagyott jóvá egy rendeletet, amely lehetővé teszi a hatóságok számára, hogy az Olaszországba érkezett 25 800 tunéziai menekültnek ideiglenes tartózkodási engedélyt bocsássanak ki, a szabad mozgáshoz való jog látszatát keltve. Ez számos tagállamot a határellenőrzések újbóli bevezetésére sarkallt, így veszélyeztetve a – Schengeni Megállapodás sarokkövét jelentő – szabad mozgás elvét, valamint a szabadságon, a biztonságon és a jog érvényesülésén alapuló közös uniós térség jövőjét. Tekintve, hogy a tagállamok efféle lépései a szolidaritás tekintetében nyomást gyakorolnak mind a szomszédos országokra, mind az EU-ra, tisztázni tudná-e a Bizottság az alábbi kérdéseket?</PARA><PARA>– Miért határozott úgy, hogy nem tesz utalást az ideiglenes védelemről szól irányelvre?</PARA><PARA>– Meg tudja-e mondani a Bizottság, hogy az Olaszország által kibocsátott ideiglenes tartózkodási engedélyek összhangban vannak-e a schengeni előírásokkal, és valóban szabad mozgást biztosítanak-e a schengeni térségben? </PARA><PARA>– Mi a Bizottság alternatív javaslata arra vonatkozóan, hogy megakadályozza a schengeni rendszer felszámolását, ami veszélyeztetné az Unión belüli szabad mozgás elvét?</PARA><PARA>– Mit szándékozik tenni a Bizottság annak érdekében, hogy szisztematikusabb szolidaritási mechanizmusokat hozzon létre a tagállamok között a Földközi-tenger régiójába érkező migránsok letelepítése céljából?</PARA><PARA>– Mit kíván tenni a Bizottság a menekültek EU-n belüli és a különböző tagországokban történő elhelyezése ügyében, különösen a nemzetközi védelemre szorulók esetében?</PARA></CONTENT></QUEST>