<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2011-000280">O-000280/2011</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="97017">Ulrike Lunacek</PERSON>, <PERSON ID="4531">Jean Lambert</PERSON>, <PERSON ID="96821">Rui Tavares</PERSON>, <PERSON ID="28409">Raül Romeva i Rueda</PERSON><BRK/>a(z) <GRPOL GRPOLID="1107">Verts/ALE</GRPOL> képviselőcsoport nevében</TI-AUTHOR></TI><OBJECT OBJID="OBJ000280">Tárgy: Z új romániai polgári törvénykönyv és a leszbikus, meleg, biszexuális és transznemű személyek szabad mozgása</OBJECT><CONTENT><PARA>Az új, 2011. október 1-én hatályba lépett romániai polgári törvénykönyv (RCC) 277. cikke foglalkozik az „együttélési formák tilalmával, illetve ezen együttélési formáknak a házassággal való egyenértékűségével”<FNREF FNIDREF="FN1"/>. </PARA><PARA>- Úgy gondolja-e a Bizottság, hogy a polgári törvénykönyvekben vagy alkotmányokban az azonos neműek között létrejött házasság (RCC 277. cikk 1. bekezdés) vagy partnerség kifejezett tiltása, illetve elismerésük tiltása, amennyiben azok külföldön köttettek (RCC 277. cikk 2. és 3. bekezdés) összeegyeztethető az uniós polgárok alapvető jogával, miszerint az uniós polgárok és családtagjaik szabad mozgásárról szóló 2004/38/EK irányelv 2. cikkének (2) bekezdése értelmében az egyik tagállamból a másikba való költözés esetén nem változik családi állapotuk? </PARA><PARA>- Egyetért-e azzal a Bizottság, hogy a romániai polgári törvénykönyv 277. cikkének rendelkezései az azonos nemű párokat és személyeket szexuális irányultságuk alapján különbözteti meg, illetve ezt a diszkriminációt az alapvető állami törvényekbe foglalja? </PARA><PARA>- Egyetért-e azzal a Tanács, hogy az azonos neműek között létrejött házasságok, illetve a különböző vagy azonos neműek között külföldön létrejött élettársi kapcsolatok elismerésének kifejezett tiltása (RCC 277. cikk 2. és 3. bekezdés), függetlenül attól, hogy az RCC utal a szabad mozgásra vonatkozó előírásokra (RCC 277. cikk 4. bekezdés), jogbizonytalanságot eredményez, illetve ellentmondáshoz vezet az RCC 277. cikkének 1., 2. és 3. bekezdése, illetve az RCC 277. cikkének 4. bekezdése között, mivel a 2004/38/EK irányelv a családtagok fogalmának (amely fogalomba beletartoznak a házastársak is) meghatározásáról szóló 2. cikke és a belépés és tartózkodás biztosításának kötelezettségéről szóló 3. cikke hatályát veszítené, vagy olyan módon alkalmaznák, ami megakadályozná az azonos nemű házastársak és élettársak, illetve az élettársi viszonyban élő különböző nemű partnerek szabad mozgását az elismerés tilalma jogcímén?</PARA><PARA>- Úgy véli-e a Bizottság, hogy ezek a rendelkezések tiszteletben tartják a szerződések által képviselt értékeket és szellemiséget, illetve az egyenlőség és a diszkriminációmentesség elvét? </PARA><PARA>- Egyetért-e azzal a Bizottság, hogy a romániai polgári törvénykönyv 277. cikke magában rejti annak veszélyét, hogy intoleráns és homofób légkör alakul ki, valamint további feszültség az uniós polgárok, beleértve a román állampolgárok Európai Unión belüli szabad mozgásával kapcsolatban?</PARA><PARA>- Megfontolja-e a Bizottság, hogy jogsértési eljárást kezdeményez Románia ellen annak biztosítása érdekében, hogy teljes mértékben tiszteletben tartsák az irányelvet és annak előírásait szexuális irányultságon alapuló megkülönböztetés nélkül hajtsák végre, illetve hogy maradéktalanul tiszteletben tartsák a polgárok alapvető jogait?</PARA><FN FNID="FN1">  A romániai polgári törvénykönyv 277. cikke szerint: „(1) Azonos neműek házassága nem engedélyezett. (2) Az azonos neműek által román vagy külföldi állampolgárok között külföldön kötött vagy szerződésbe foglalt házasságokat nem ismeri el a román állam. (3) A különböző vagy azonos neműek által román vagy külföldi állampolgárok között külföldön kötött vagy szerződésbe foglalt élettársi kapcsolatokat nem ismeri el a román állam. (4) Az uniós tagállamokból és az Európai Gazdasági Közösségből érkező személyek Románián belüli szabad mozgására vonatkozó jogi rendelkezések továbbra is alkalmazandók”.</FN></CONTENT></QUEST>