<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2012-000050">O-000050/2012</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="96835">Traian Ungureanu</PERSON>, <PERSON ID="4246">Othmar Karas</PERSON><BRK/>a(z) <GRPOL GRPOLID="2948">PPE</GRPOL> képviselőcsoport nevében</TI-AUTHOR></TI><OBJECT OBJID="OBJ000050">Tárgy: Fekete-tengeri stratégia</OBJECT><CONTENT><PARA>Az EU 2007-ben indította el a fekete-tengeri szinergiát, a régiót az EU számára stratégiai szempontból jelentős régiónak minősítve és kifejezésre juttatva, hogy az EU eltökélt szándéka a térségben játszott szerepének megerősítése. 2008 óta azonban alig történt előrehaladás a végrehajtás terén; nem készültek világos, átfogó és frissített jelentések a fekete-tengeri szinergia végrehajtásáról; hiányzik az EU fellépésének láthatósága a térségben, és a rendelkezésre álló pénzügyi források széttöredezettek. </PARA><PARA>Az Európai Parlament 2008-ban állásfoglalást fogadott el a fekete-tengeri regionális politikai megközelítésről, amelyben felszólított arra, hogy a fekete-tengeri szinergiát fejlesszék tovább fekete-tengeri stratégiává. 2011. január 20-án az Európai Parlament új állásfoglalást fogadott el az Európai Unió fekete-tengeri stratégiájáról (<ANCHOR ID="1" FAMILY="TA" TYPE="P7-TA" YEAR="2011" NUMBER="0025">P7_TA(2011)0025</ANCHOR>), amelyben számos ajánlást fogalmazott meg. A Bizottság melegen üdvözölte a jelentést, és kinyilvánította elkötelezettségét a fekete-tengeri stratégia kidolgozása mellett. </PARA><PARA>1.  Dolgozik-e jelenleg a Bizottság átfogó jelentésen a fekete-tengeri szinergia jelenleg folyó végrehajtásának eredményeiről, a 2008-as bizottsági jelentés frissítése érdekében? </PARA><PARA>2.  Dolgozik-e a Bizottság az Európai Unió fekete-tengeri stratégiájának kialakításán, elsődlegesen egy olyan cselekvési tervre összpontosítva, amely konkrét célokat tűz ki, valamint prioritást élvező fellépéseket és teljesítményértékelést ír elő?</PARA><PARA>3.  Ismertetné-e a Bizottság a fekete-tengeri stratégia kidolgozásához és végrehajtásához szükséges pénzügyi és emberi erőforrások biztosítása érdekében elfogadott intézkedések következményeit?</PARA><PARA>4.  Rendelkezésre bocsátana-e a Bizottság egy átfogó elemzést a fekete-tengeri térségben 2008 óta a mai napig folytatott regionális együttműködéssel kapcsolatban elköltött összegekről?</PARA></CONTENT></QUEST>