<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2006-0128">O-0128/06</QREF></TI-INTRO><TI-RULES-EP>Az Eljárási Szabályzat 108. cikke alapján</TI-RULES-EP><TI-AUTHOR>előterjesztette: <PERSON ID="2000">Daniel Varela Suanzes-Carpegna</PERSON> a(z) <COMMITTEE COMMID="810">Nemzetközi Kereskedelmi Bizottság</COMMITTEE> nevében</TI-AUTHOR><TI-DEST>a Bizottsághoz</TI-DEST></TI><OBJECT OBJID="OBJ0128">Tárgy: A Kormányzati Közbeszerzési Megállapodás (GPA) újratárgyalása.</OBJECT><CONTENT><PARA>A WTO-keretében megkötött, többoldalú, kormányzati közbeszerzésekről szóló megállapodás (GPA) 1996. január 1-én lépett hatályba.</PARA><PARA>Bár mind hatályát, mind a résztvevők számár (36) tekintve korlátozott, a megállapodás alapvető szerepet játszik abban, hogy a közbeszerzések (termékek, szolgáltatások és beruházási szerződések) piacát a lehető legnagyobb mértékben megnyissák a külföldi verseny előtt, és a magán ajánlattevők számára átlátható, tisztességes és diszkriminációmentes feltételeket biztosítsanak.</PARA><PARA>A GPA-t éveken keresztül újratárgyalták annak reményében, hogy rendelkezésein javítsanak, és a kölcsönös viszonosság alapján, valamennyi fél tekintetében biztosítsák a megállapodás hatályának lehető legnagyobb kiterjesztését. E keretben jelenleg is vita folyik a megállapodás módosításáról, és 2007 elején Genfben ennek lezárását célul kitűző egyeztetési folyamat indul.</PARA><PARA>Ismertetné a Bizottság az EU prioritásait az újratárgyalás során, illetve milyen esélyt lát ezek érvényesítésére?</PARA><PARA>Ismertetné a Bizottság, hogy az EU nevében milyen ajánlatot tett tárgyalópartnerei részére, valamint, hogy az újratárgyalás következtében mily mértékben válna az EU közbeszerzési piaca még nyitottabbá a külföldi verseny előtt?</PARA><PARA>Ismertetné a Bizottság, hogy az EU nevében milyen követelésekkel fordult tárgyalópartnereihez, valamint, hogy az újratárgyalás következtében mily mértékben válna az érintett országok közbeszerzési piaca még nyitottabbá?</PARA><PARA>Kiegyensúlyozott megállapodásnak tartja-e a Bizottság a GPA-t? Egyetért azzal, hogy az uniós vállalatok külföldi közbeszerzési piacokhoz – különösen a legfőbb kereskedelmi partnerekéhez – való hozzáférése összemérhető az EU közbeszerzési piacainak külföldi versenytársak előtt való megnyitásával?</PARA><PARA>Ismertetné a Bizottság, milyen konkrét lépéseket tett a GPA újratárgyalása során annak érdekében, hogy biztosítsa az európai kis- és középvállalkozások (kkv-k) jobb hozzáférését a közbeszerzési piacokhoz?</PARA><PARA>Ismertetné a Bizottság, hogy a „Globális Európa” című közleményében kijelölt irányvonalak, hogyan befolyásolják a tárgyalásokat? (nota bene: e közlemény célul tűzi ki a hátrányos megkülönböztetést alkalmazó módszerek felszámolását az egyenlő feltételek érdekében.)</PARA><PARA>Ismertetné a Bizottság, hogy Kína mikor és milyen feltételek mellett válhatna a GPA szerződő felévé, illetve általánosságban milyen lehetőség van a megállapodás földrajzi kiterjesztésére?</PARA><PARA>Ismertetné a Bizottság, hogy milyen lépéseket tesz annak biztosítására, hogy a GPA teljes mértékben tiszteletben tartsa a fejlődő országok érdekeit, amennyiben részt kívánnak venni a GPA-ban?</PARA></CONTENT></QUEST>