<QUEST><TI><TI-INTRO>SZÓBELI VÁLASZT IGÉNYLŐ KÉRDÉS <QREF QID="H-2009-0333">H-0333/09</QREF></TI-INTRO><TI-SESSION>A 2009-as év októberi üléshetének kérdések órájára</TI-SESSION><TI-RULES-EP>Az Eljárási Szabályzat 116. cikke alapján</TI-RULES-EP><TI-AUTHOR>előterjesztette: <PERSON ID="96677">Cecilia Wikström</PERSON></TI-AUTHOR><TI-DEST>a <INST TYPE="CS">Bizottsághoz</INST></TI-DEST></TI><OBJECT OBJID="OBJ0333">Tárgy: Személyes segítségnyújtás fogyatékkal élők számára</OBJECT><CONTENT><PARA>A fogyatékkal élők alapvető jogait tiszteletben kell tartani, és meg kell szűnnie az e személyeket sújtó diszkriminációnak. A 2009. szeptemberi strasbourgi üléshéten az ENIL (European Network on Independent Living) által szervezett Freedom Drive elnevezésű rendezvényen hívták fel erre a figyelmet. A szervezet egy követelésekből álló listát adott át az Európai Parlamentnek, amely többek között azt a követelést tartalmazta, hogy a személyes segítségnyújtást emberi jognak és a társadalom egyéb tagjaiéhoz hasonló életvitel feltételének tekintsék. A fogyatékkal élőkről szóló, 2008–2009. évi uniós cselekvési tervben az áll, hogy a személyes segítségnyújtást biztosítani kell a támogatott foglalkoztatásban, valamint különböző hivatalos környezetekben is. Nemzeti szinten az önkormányzati ellátó szolgáltatások révén az önálló életvitelt célzó erőfeszítések terén fejlődés tapasztalható. A Bizottság az elkövetkező évekre szóló cselekvési tervében kívánja-e felvetni a személyes segítségnyújtás kérdését annak érdekében, hogy az összeurópai szinten az egyének teljes életére, így a szabadidős tevékenységekre és a szociális kapcsolatokra, az otthonra és a hétköznapi életre is kiterjedjen, és hogy hozzájáruljon, hogy Európában mindez valamennyi fogyatékkal élő számára magától értetődő dologgá váljon?</PARA></CONTENT></QUEST>