<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2008-0095">O-0095/08</QREF></TI-INTRO><TI-RULES-EP>Az Eljárási Szabályzat 108. cikke alapján</TI-RULES-EP><TI-AUTHOR>előterjesztette: <PERSON ID="4740">Marco Cappato</PERSON> és <PERSON ID="1002">Marco Pannella</PERSON> a(z) <GRPOL GRPOLID="1119">ALDE</GRPOL> képviselőcsoportja nevében</TI-AUTHOR><TI-DEST>a Tanácshoz</TI-DEST></TI><OBJECT OBJID="OBJ0095">Tárgy: Demokrácia, emberi jogok, valamint az EU és Vietnám közötti új partnerségi és együttműködési megállapodás</OBJECT><CONTENT><PARA>– mivel 2007 novemberében Barroso úr, az Európai Bizottság elnöke látogatása során megkezdődtek az EU és Vietnám közötti partnerségi és együttműködési megállapodással kapcsolatos tárgyalások, amelyek első fordulójára 2008 júliusában került sor,</PARA><PARA>– mivel 2008. október 20–21. között újabb fordulóra kerül sor Hanoiban,</PARA><PARA>– mivel a jelenlegi együttműködési megállapodásnak részét képezi az emberi jogi záradék, amelynek alapján az 1. cikkben az áll, hogy „a felek közötti együttműködés és e megállapodás rendelkezései az emberi jogok és a demokratikus elvek tiszteletben tartásán alapulnak, amely a megállapodás lényegi elemét képezi”,</PARA><PARA>– mivel a Vietnámi Szocialista Köztársaság a Vietnámi Kommunista Párt által irányított egypártrendszer, amely teljes mértékben ellenőrzése alatt tartja a szakszervezeteket, az egyesületeket, a vallási szervezeteket és a médiát,</PARA><PARA>– mivel bizonyítékokkal alátámasztható, hogy Vietnámban rendszeresen megsértik az emberi és polgári jogokat, különösen az etnikai kisebbségek, például a montagnard-ok (Degar) és az el nem ismert vallási szervezetek, például az egyesített buddhista egyház esetében, és befolyásos nem kormányzati szervezetek szerint az elmúlt 18 hónapban legalább 26 politikai másképpen gondolkodót ítéltek börtönbüntetésre,</PARA><PARA>– mivel Vietnám azon országok közé tartozik, ahol fenntartják a halálbüntetést; mivel az elmúlt években növekvő számú esetben alkalmazták a halálbüntetést, és 2008-ban legalább 83 személyt, köztük 14 nőt ítéltek halálra,</PARA><PARA>Milyen lépéseket kezdeményezett, illetve tett-e bármit a Tanács annak biztosítása érdekében, hogy az új partnerségi és együttműködési megállapodásról folyó tárgyalások konkrét előrelépésekhez vezessenek Vietnámban az emberi jogok tiszteletben tartása és a demokrácia megteremtése terén?</PARA><PARA>Milyen kézzelfogható, a demokrácia és az emberi jogok szemszögéből nézve is kielégítő változásokat tart a Tanács szükségesnek a megállapodás megkötéséhez?</PARA></CONTENT></QUEST>