<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2010-0189">O-0189/2010</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="840">Charles Goerens</PERSON>, <PERSON ID="96670">Louis Michel</PERSON>, <PERSON ID="97019">Ivo Vajgl</PERSON>, <PERSON ID="4335">Marielle De Sarnez</PERSON>, <PERSON ID="39713">Renate Weber</PERSON>, <PERSON ID="96692">Leonidas Donskis</PERSON><BRK/>a(z) <GRPOL GRPOLID="1119">ALDE</GRPOL> képviselőcsoport nevében</TI-AUTHOR><TI-AUTHOR><PERSON ID="96860">Michèle Striffler</PERSON>, <PERSON ID="97293">Georges Bach</PERSON>, <PERSON ID="96838">Cristian Dan Preda</PERSON>, <PERSON ID="28280">Filip Kaczmarek</PERSON>, <PERSON ID="28248">Gabriele Zimmer</PERSON>, <PERSON ID="4751">Bart Staes</PERSON>, <PERSON ID="96815">Judith Sargentini</PERSON>, <PERSON ID="96745">Catherine Grèze</PERSON>, <PERSON ID="2054">Heidi Hautala</PERSON>, <PERSON ID="28174">Thijs Berman</PERSON></TI-AUTHOR></TI><OBJECT OBJID="OBJ0189">Tárgy: Népszavazás Dél-Szudán jövőbeli státuszáról</OBJECT><CONTENT><PARA>A 2005 januárjában Nairobiban aláírt átfogó békemegállapodás rendelkezéseinek megfelelően 2011. január 9-ére népszavazást írtak ki Dél-Szudán státuszáról. Az Európai Unió aktívan hozzájárult e megállapodás végrehajtásához. </PARA><PARA>Ugyanakkor a január 9-i dátum közeledtével felmerül a kérdés, hogy a népszavazásra megfelelő körülmények között fog-e sor kerülni. Példának okáért a választói névjegyzékbe való felvételhez megszabott, november 14. és december 4. közötti időszak túl rövidnek bizonyulhat. Ami pedig a szavazati jogot illeti, úgy tűnik, hogy az csak a déli polgárokra korlátozódik még akkor is, ha északon élnek, míg az északiak akkor sem jogosultak a népszavazásra, ha délen élnek.</PARA><PARA>Meg kell azt is jegyezni, hogy a népszavazás érvényességéhez a választói névjegyzékbe felvettek legalább 60%-ának részvétele szükséges. Az ENSZ feltételezései alapján fennáll a veszély, hogy az északi hatóságok a választás manipulálása céljából mesterségesen felduzzasztják e névjegyzékeket. Felmerül a kérdés, hogy egyáltalán megtartható-e ilyen körülmények között a népszavazás.</PARA><PARA>Az elnök, Omar al-Bashir követeli, hogy a Szudán északi és déli része közötti határ kijelölésének kulcsfontosságú kérdését még a népszavazás megtartása előtt rendezzék, míg a déli országrész elnöke mindenáron ragaszkodik a január 9-i dátumhoz, a határkijelölés ügyét pedig a népszavazás utánra halasztaná. Mindketten kijelentették, hogy ismét erőszakhoz fognak folyamodni, ha követelésük nem teljesül.</PARA><PARA>Nem gondolja-e a főképviselő, hogy a két fél közötti közvetítés sorsdöntőnek bizonyulhat abból a szempontból, hogy elkerülhető legyen a helyzet elfajulása?</PARA><PARA>Hogyan tudna az EU hozzájárulni a népszavazás békés megtartásának, valamint az adott esetben újonnan megalakuló állam életképességének és biztonságának garantálásához?</PARA></CONTENT></QUEST>